Komisjoni aruanne Euroopa Parlamendile ja Nõukogule Globaliseerumisega Kohanemise Euroopa Fondi tegevuse kohta 2008. aastal /* KOM/2009/0394 lõplik */





ET Brüssel 28.7.2009 KOM(2009) 394 lõplik KOMISJONI ARUANNE EUROOPA PARLAMENDILE JA NÕUKOGULE Globaliseerumisega Kohanemise Euroopa Fondi tegevuse kohta 2008. aastal 1. Sissejuhatus Globaliseerumisega Kohanemise Euroopa Fond (edaspidi „EGF”) loodi määrusega (EÜ) nr 1927/2006 [1] (edaspidi „EGFi määrus” [2]), et näidata üles solidaarsust maailma kaubanduses toimunud oluliste struktuurimuutuste tagajärjel töö kaotanud töötajatega ja neid abistada. Fond loodi vahendina, mis aitaks ühitada avatud kaubanduse üldise pikaajalise kasu majanduskasvu ja tööhõive osas globaliseerumise võimaliku lühiajalise ebasoodsa mõjuga eelkõige kõige haavatavamate ja madalaima kvalifikatsiooniga töötajate tööhõivele. EGFi määruse artiklis 16 sätestatakse, et komisjon esitab iga aasta 1. juuliks Euroopa Parlamendile ja nõukogule kvantitatiivse ja kvalitatiivse aruande EGFi tegevuse kohta eelmisel aastal. Kõnealune aruanne keskendub peamiselt fondi saavutatud tulemustele ning sisaldab eelkõige teavet esitatud taotluste, vastu võetud otsuste, rahastatud meetmete, sealhulgas nende täiendavuse kohta struktuurifondidest, eriti Euroopa Sotsiaalfondist rahastatud meetmetega, ja antud rahalise toetuse lõpetamise kohta. Aruandes dokumenteeritakse ka need taotlused, mis on piisavate assigneeringute puudumise või abikõlbmatuse tõttu tagasi lükatud. 2. Üldine ülevaade EGFi tegevusest 2008. aastal 2008. aastal sai komisjon viis taotlust EGFilt toetuse saamiseks. Need kolme liikmesriigi poolt esitatud taotlused olid seotud 6587 koondamisega ning taotletav summa oli kokku 20 626 022 eurot. Pärast taotluste abikõlblikkuse põhjalikku analüüsi oli komisjon 31. detsembriks 2008 nendest kolm edastanud eelarvepädevale asutusele, ülejäänud kahte veel hinnati. 2008. aastal maksti kaheksa EGFi toetusega kokku 49 035 729 eurot (st 9,8 % aastas EGFi käsutuses olevast summast), neist viis toetust anti 2007. ning kolm 2008. aastal esitatud taotluste alusel. Kõnealuseid vahendeid kasutati selleks, et kaasrahastada aktiivse tööturupoliitika meetmeid (peamiselt tööotsingutoetused, ning koolitust ja tööhõivet soodustavad meetmed), mis olid suunatud 9941 koondatud töötajale viies liikmesriigis. 2008. aastal esitati komisjonile esmakordselt aruanded EGFi toetuste rakendamise kohta. Kõnealustest aruannetest nähtus, et EGF oli otseselt kaasa aidanud autotööstuses ja mobiiltelefonide sektoris koondatud 2158 töötaja tööturule naasmisele. Samuti ilmnes lõplikest aruannetest, et EGFi toetused võimaldasid asjaomastel liikmesriikidel tõhustada koondatud töötajaid toetavate meetmete paketti, eelkõige rakendades uuenduslikke sotsiaalseid meetmeid ning pikendades toetuse kestust, mis ilma EGFi panuseta ei oleks olnud võimalik. 3. EGFi tegevust käsitleva 2007. aasta aruande järelmeetmed EGFi määruse artiklis 20 nähakse ette võimalus see määrus EGFi tegevust käsitleva esimese iga-aastase aruande alusel läbi vaadata, et „oleks täidetud fondi solidaarsuse eesmärgid”. Seetõttu osutas komisjon oma esimeses EGFi tegevust käsitlevas aastaaruandes, mis võeti uue sotsiaalmeetmete kava [3] lahutamatu osana vastu 2. juulil 2008 [4], et uurib võimalusi selle mõju tõhustamiseks ning menetluste lihtsustamiseks. Aruandes toodi välja mitmed küsimused, mis vaadatakse läbi eesmärgiga esitada EGFi määruse kohta muudatusettepanekuid enne järgmise aastaaruande koostamist. Komisjon tõi välja mitmeid põhjusi, miks EGFi toimimise esimesel aastal oli esitatud ainult üksikuid taotlusi fondist toetuse saamiseks. Nende hulgas oli ebakindlus abikõlblikkuse suhtes, EGFi toetuse saamiseks nõutavate koondamiste arvu kõrge alammäär ning EGFi rahastatavate meetmete lühike rakendusperiood. Seetõttu võttis komisjon ette EGFi peamiste sidusrühmade (liikmesriikide ja tööturu osapoolte organisatsioonide esindajad riiklikul ja Euroopa tasandil) ootuste ja vajaduste põhjalikuma analüüsi küsimustiku ning 4. septembril 2008 Brüsselis peetud konverentsi raames. Ilmnes, et enamus sidusrühmi pooldas uuendatud EGFi, mis sekkuks mitmekesisemate meetmetega, mille abil võiks toetada töötajaid vähem kui 1000 inimest hõlmavate massikoondamiste puhul ning mida võiks kasutada pikema rakendusperioodi vältel. Enamik liikmesriike tõstatas ka küsimuse kaasrahastamise määrast (50 %), mida peeti ebapiisavaks nende liikmesriikide puhul, kes juba võitlevad halveneva majandusolukorraga. 26. novembril 2008 avaldatud Euroopa majanduse taastamise kavas [5] teatas komisjon taaskord, et vaatab läbi EGFi eeskirjad, et Euroopa Liit saaks aidata kriisist mõjutatud töötajaid ning tegelda nende pikaajaliste töövõimalustega. Majanduskriisi sotsiaalse mõju leevendamiseks võttis komisjon 16. detsembril 2008 vastu ettepaneku EGFi määrust muutva määruse vastuvõtmiseks [6], mis sisaldas järgmisi peamisi sätteid: · taotluse esitamiseks nõutava alammäära vähendamine 1000 koondatud töötajalt 500 töötajale; · rakendusperioodi pikendamine 12 kuult 24 kuuni; · kaasrahastamise määra suurendamine 50 %-lt 75 %-le [7]; · ajutine erand, mille kohaselt on toetuse saamiseks abikõlblikud need töötajad, keda on koondatud ülemaailmse finants- ja majanduskriisi tõttu, tingimusel et sellel kriteeriumil põhinevad taotlused esitatakse enne 2010. aasta lõppu. 4. EGFi 2008. aasta tegevuse analüüs 4.1. 2008. aastal esitatud taotlused Komisjonile esitati 2008. aastal EGFilt toetuse saamiseks viis avaldust, sealhulgas üks, mis võeti 2007. aastal tagasi ning esitati uuesti 2008. aasta alguses. Nendest taotlustest kolm kiitis eelarvepädev asutus heaks 2008. aastal, ülejäänud kahte taotlust komisjoni talitused aasta lõpus veel hindasid. Tabel 1 – 2008. aastal esitatud taotlused Taotlus(Viitenumber) | Taotluse kuupäev | Sekkumiskriteerium | Taotletav EGFi toetus (eurodes) | Koondatud töötajate arv | Abi saavate töötajate arv | Toscana (IT)(EGF/2008/01) | 12.2.2008 | b | 3 854 200 | 1558 | 1558 | DELPHI (ES)(EGF/2008/02) | 6.2.2008 | a | 10 471 778 | 1589 | 1589 | Alytaus Tekstilė (LT)(EGF/2008/03) | 8.5.2008 | a | 298 994 | 1089 | 600 | Castilla y León ja Aragón (ES)(EGF/2008/04) [8] | 29.12.2008 | b | 2 694 300 | 1082 | 588 | Cataluña (ES)(EGF/2008/05) | 29.12.2008 | b | 3 306 750 | 1269 | 1100 | Kokku | 20 626 022 | 6587 | 5435 | 2008. aastal ei lükatud tagasi ühtegi taotlust ei abi saamise tingimustele mittevastamise ega piisavate vahendite puudumise tõttu. 4.1.1. 2008. aastal esitatud taotlused liikmesriikide kaupa 2008. aastal esitas EGFi toetuse saamiseks taotlusi kolm liikmesriiki: Hispaania (kolm taotlust), Itaalia (üks taotlus) ja Leedu (üks taotlus). 4.1.2. 2008. aastal esitatud taotlused taotletud toetuse suuruse kaupa EGFi toetust taotlev liikmesriik peab koostama kooskõlastatud meetmete paketi, mis sobib kõige paremini kokku abistatavate töötajate profiiliga ning otsustama EGFilt taotletava summa suuruse. EGFi määruses ei soovitata ega piirata taotletavat kogusummat, kuid kui komisjoni talitused taotlusi hindavad, võivad tekkida küsimused, mille tõttu taotlust esitav liikmesriik peab läbi vaatama konkreetsete teenuste kavandatava paketi, muutes seeläbi taotletavat summat. EGFilt 2008. aastal taotletud toetused ulatusid 298 994 eurost Leedu esitatud taotluse (EGF/2008/03) puhul kuni 10 471 778 euroni DELPHI juhtumiga seotud Hispaania taotluse (EGF/2008/02) puhul. 4.1.3. 2008. aastal esitatud taotlused abi saavate töötajate arvu kaupa Koondatud töötajate arv, kellele olid EGFi rahastatavad meetmed otseselt suunatud, oli 2008. aastal 5435. See ulatus 588 töötajast Hispaania poolt Castilla y Leóni ja Aragóni autotööstuse endiste töötajate jaoks esitatud taotluses (EGF/2008/04) kuni 1589 töötajani Hispaania DELPHI taotluses (EGF/2008/02). 2008. aastal esitatud viiest taotlusest kolm olid seotud rohkem kui 1000 koondatud töötajaga, kaks toetust olid suunatud tunduvalt väiksemale arvule töölistele (600 töötajat taotluses EGF/2008/03 ja 588 töötajat taotluses EGF/2008/04). Erinevus EGFilt toetust saavate töötajate arvus võib mõnel juhul tuleneda taotlust esitava liikmesriigi valikust toetada kas kõiki koondatud töötajaid või keskenduda abi andmisel neist ainult teatud hulgale, eelkõige neile, kellel on tööturule jäämisel erilisi raskusi. 4.1.4. 2008. aastal esitatud taotlused töötaja kohta taotletud toetuse suuruse kaupa Konkreetsed teenused, mida taotluse esitanud liikmesriik kavatseb asjaomastele koondatud töötajatele pakkuda, on EGFi määruse kohaselt liikmesriigi otsustada. Seega võib koondatud töötaja kohta taotletav summa olla erinev olenevalt koondamisjuhtumi tõsidusest, tööturu olukorrast mõjutatud piirkonnas, koondatud töötajate konkreetsest olukorrast, liikmesriigi poolt juba võetud meetmetest jne. Reaalselt varieerusid 2008. aastal töötaja kohta taotletavad summad vähem kui 500 eurost Leedu puhul (EGF/2008/04) kuni rohkem kui 6500 euroni Hispaania DELPHI taotluse puhul (EGF/2008/02). 4.1.5. 2008. aastal esitatud taotlused sekkumiskriteeriumide alusel Kaks 2008. aastal esitatud taotlust põhinesid EGFi määruse artikli 2 punktil a, milles osutatakse koondamistele ettevõttes ja selle ettevõtte tarnijate või tootmisahela järgmise etapi tootjate juures. Ülejäänud kolm 2008. aastal esitatud taotlust põhinesid artikli 2 punktil b, mis käsitleb koondamisi samas NACE 2 sektoris ühes piirkonnas või kahes külgnevas piirkonnas NUTS II tasandil. 4.2. 2008. aastal eraldatud toetused Eelarvepädev asutus võttis 2008. aastal vastu kaheksa otsust EGFist toetuse andmise kohta: viis neist olid seotud 2007. aastal esitatud taotlustega, mis ei olnud aasta lõpuks veel heaks kiidetud, ülejäänud kolm otsust põhinesid 2008. aastal esitatud ja hinnatud taotlustel. Eelarvepädev asutus ei lükanud tagasi ühtegi komisjon poolt EGFist vahendite eraldamiseks esitatud taotlust ega muutnud ettepanekuid. Tabel 2 – 2008. aastal eraldatud toetused vastavalt rahastamisotsustele Taotlus(Viitenumber) | Taotluse kuupäev | Sekkumiskriteerium | Eelarvepädeva asutuse otsus(kuupäev) | Komisjoni rahastamisotsus(kuupäev) | Eraldatud EGFi toetus (eurodes) | Sardiinia (IT)(EGF/2007/05) | 9.8.2007 | b | 2008/916/EÜ(19.11.2008) | K (2008) 8074(8.12.2008) | 10 971 000 | Piemonte (IT)(EGF/2007/06) | 10.8.2007 | b | 2008/916/EÜ(19.11.2008) | K (2008) 8070(8.12.2008) | 7 798 750 | Lombardia (IT)(EGF/2007/07) | 17.8.2007 | b | 2008/916/EÜ(19.11.2008) | K (2008) 8071(8.12.2008) | 12 534 125 | Tekstiilitööstus (MT)(EGF/2007/08) | 12.9.2007 | c | 2008/370/EÜ(10.4.2008) | K (2008) 2176(22.5.2008) | 681 207 | Lisboa-Alentejo (PT)(EGF/2007/10) | 9.10.2007 | b | 2008/370/EÜ(10.4.2008) | K (2008) 7278(21.11.2008) | 2 425 675 | 2007. aastal esitatud taotlused kokku | 34 410 757 | Toscana (IT)(EGF/2008/01) | 12.2.2008 | b | 2008/916/EÜ(19.11.2008) | K (2008) 8073(8.12.2008) | 3 854 200 | DELPHI (ES)(EGF/2008/02) | 6.2.2008 | a | 2008/818/EÜ(22.10.2008) | K (2008) 7292(24.11.2008) | 10 471 778 | Alytaus Tekstilė (LT)(EGF/2008/03) | 8.5.2008 | a | 2008/818/EÜ(22.10.2008) | K (2008) 7278(21.11.2008) | 298 994 | 2008. aastal esitatud taotlused kokku | 14 624 972 | Kokku | 49 035 729 | Tabel 3 – 2008. aastal eraldatud toetused vastavalt toetust saanud töötajatele Taotlus(Viitenumber) | Asjaomane sektor | Koondatud töötajate arv | Abi saavate töötajate arv | Eraldatud EGFi toetus (eurodes) | Keskmine summa abi saava töötaja kohta (eurodes) | Sardiinia (IT)(EGF/2007/05) | Tekstiilitööstus | 1044 | 1044 | 10 971 000 | 10 509 | Piemonte (IT)(EGF/2007/06) | Tekstiilitööstus | 1537 | 1537 | 7 798 750 | 5074 | Lombardia (IT)(EGF/2007/07) | Tekstiilitööstus | 1816 | 1816 | 12 534 125 | 6902 | Tekstiilitööstus (MT)(EGF/2007/08) | Tekstiilitööstus | 675 | 675 | 681 207 | 1009 | Lisboa-Alentejo (PT)(EGF/2007/10) | Autotööstus | 1549 | 1122 | 2 425 675 | 2162 | 2007. aastal esitatud taotlused kokku | 6621 | 6194 | 34 410 757 | 5555 | Toscana (IT)(EGF/2008/01) | Tekstiilitööstus | 1558 | 1558 | 3 854 200 | 2474 | DELPHI (ES)(EGF/2008/02) | Autotööstus | 1589 | 1589 | 10 471 778 | 6590 | Alytaus Tekstilė (LT)(EGF/2008/03) | Tekstiilitööstus | 1089 | 600 | 298 994 | 498 | 2008. aastal esitatud taotlused kokku | 4236 | 3747 | 14 624 972 | 3903 | Kokku | 10 857 | 9941 | 49 035 729 | 4933 | 4.2.1. Rahastatud meetmed Määruse nr 1927/2006 artiklis 3 sätestatakse, et EGF saab kaasrahastada ainult aktiivse tööturupoliitika meetmeid, mis on suunatud koondatud töötajate tööturule naasmisele. Lisaks sätestatakse seal, et EGF võib rahastada liikmesriigi poolt antavat tehnilist abi, et hõlbustada toetuse kasutamise ettevalmistamist, haldamist, sellest teavitamist, selle avalikustamist ja kontrolli. Kavandatud meetmete hinnangulised kulud kaheksa 2008. aastal eraldatud EGFi toetuse puhul koos toetust saanud tehnilise abi meetmetega on esitatud alljärgnevas tabelis. Tabel 4 – 2008. aastal rahastatud meetmed EUROSTATi klassifikaatori alusel [9] Sekkumised Eurostati tööturupoliitika klassifikaatori raames | EGFi toetus (eurodes) | % kogukuludest | Tööturuteenused | 30 537 989 | 62,28 % | 1 | Klienditeenused (abi töö otsimisel, karjäärinõustamine, pädevustunnistused jne) | 4 519 185 | 9,22 % | | Tööotsingutoetused | 26 018 804 | 53,06 % | Tööturumeetmed | 16 718 820 | 34,09 % | 2 | Koolitus | 7 899 843 | 16,11 % | | Koolitustoetused | 3 033 250 | 6,19 % | 3 | Töökohtade rotatsioon ja töökohtade jagamine | Ei olnud | Ei olnud | 4 | Tööhõivet soodustavad meetmed | 4 709 608 | 9,60 % | 4.1 | Tööle värbamist soodustavad meetmed | 2 666 896 | 5,44 % | 4.2 | Töökoha säilitamist soodustavad meetmed | 2 042 712 | 4,17 % | 5 | Töökoha tugiteenused ja rehabilitatsioon | Ei olnud | Ei olnud | 6 | Otsene töökohtade loomine | Ei olnud | Ei olnud | 7 | Ettevõtlustegevuse alustamist soodustavad meetmed | 1 076 119 | 2,19 % | Tehniline abi (määruse (EÜ) nr 1927/2006 artikkel 3) | 1 778 920 | 3,63 % | Kokku | 49 035 729 | 100 % | 4.2.2. EGFi raames abi saanud töötajate profiil 2008. aastal eraldatud toetused olid suunatud kokku 9941 koondatud töötajale viies liikmesriigis (vt lisa – töötajate profiil, kelle jaoks 2008. aastal taotleti EGFist abi). 4.2.3. EGFist ja teistest struktuurifondidest, eelkõige Euroopa Sotsiaalfondist (ESF) rahastatavate meetmete vastastikune täiendavus EGF ja ESF on peamised ELi vahendid, mille eesmärk on suurendada tööhõivet ja tagada kiire naasmine tööturule aktiivse tööturupoliitika meetmete rakendamise kaudu. Vastastikune täiendavus seisneb selles, et nende abil saab kõnealuseid küsimusi käsitleda kahes erinevas ajalises perspektiivis: kui EGF pakub koondatud töötajatele nende vajadustele vastavat abi konkreetse, Euroopa tasandil massilise koondamise korral, siis ESF toetab strateegilisi pikaajalisi eesmärke (nt inimkapitali suurendamine, muutuste juhtimine) mitmeaastaste programmide kaudu. Pidades silmas praeguse majanduskriisi sotsiaalset mõju, tegi komisjon oma Euroopa majanduse taastamise kavas ettepaneku muuta mõlema fondi toimimist, et need saaksid kriisi ajal paindlikumalt reageerida. Hea näide ESFi ja EGFi vastastikuse täiendavuse kohta on BenQ juhtum (EGF/2007/03), millele anti toetust 2007. aastal. Kõnealusel juhul anti abi koondatud töötajatele, kes oli nõus registreeruma „üleminekuäriühingusse” (Transfergesellschaft), mille raames ESFi programmide [10] alusel võetud meetmed tehti kättesaadavaks ka ettevõttest BenQ koondatud töötajatele. Mõned töötajatest läbisid kõigepealt ESFi kaasrahastatud lühikoolituse Euroopa arvutijuhtimise loa saamiseks, millele järgnes EGFi kaasrahastatud viiekuuline juhiabi kvalifikatsiooni andev koolitus. 4.2.4. Saavutatud tulemused Peamine teabeallikas EGFi saavutatud tulemuste kohta on lõplik aruanne, mille liikmesriik esitab hiljemalt kuus kuud pärast EGFi sekkumisperioodi lõppu, nagu on sätestatud EGFi määruse artiklis 15. 2008. aastal esitati komisjonile kolm lõplikku aruannet järgmiste taotluste kohta: PSA (Prantsusmaa), Renault (Prantsusmaa) ja BenQ (Saksamaa). Neis aruannetes toodi esile EGFi lisandväärtus, mis võimaldas liikmesriikidel kasutada edukaid uusi meetodeid (näiteks sarnaste rühmade koostoime, tõhustatud suunamine ja nõustamine), mis olid konkreetselt välja töötatud üle 45-aastaste madala kvalifikatsiooniga töötajate jaoks. Muu hulgas võimaldas EGF BenQ juhtumi puhul pikendada mõnede koolitus- ja nõustamismeetmete kestust tavapärasest kauemaks, pakkudes seega suuremat ja tõhusamat abi. PSA (EGF/2007/01) Esimene taotlus, mille Prantsusmaa 9. märtsil 2007 EGFile esitas, oli seotud Prantsuse autotehase PSA tarnijate poolt koondatud 267 töötajaga. Lõpliku aruande kohaselt said 256 nendest töötajatest kasu EGFi toetusmeetmetest. EGFi rakendusperioodi lõpus olid 106 abi saanud töötajat (41 %) ikka veel töötud, samas kui 150 (59 %) olid leidnud püsiva töökoha järgmiselt: · 76 töötajat töötas tähtajatu lepingu alusel; · 20 oli loonud oma ettevõtte; · 54 töötas tähtajalise lepingu või ajutise lepingu alusel, mis oli sõlmitud kauemaks kui kuueks kuuks. Renault (EGF/2007/02) Teine taotlus, mille Prantsusmaa 23. märtsil 2007 EGFile esitas, oli algselt seotud Renault’ tarnijate poolt koondatud 628 töötajaga. Lõplik aruanne näitas, et nendest 366 olid kasutanud EGFi rahastatavaid meetmeid, samas kui 262 olid leidnud, et suudavad leida töö ise ilma mingite lisameetmeteta või olid enne kaasrahastatavate meetmete algust juba töö leidnud. EGFi toetuse rakendamise lõppedes oli 133 abi saanud töötajat (36 %) kas töötud või seotud töökohtade või koolitusprogrammidega, mille kestus oli lühem kui kuus kuud. 105 töötajat (29 %) oli seotud vähemalt kuue kuu pikkuste koolitusprogrammidega ning 129 (35 %) olid leidnud endale püsiva töö järgmiselt: · 77 töötajat töötas tähtajatu lepingu alusel; · 10 oli loonud oma ettevõtte; · 42 töötas tähtajalise lepingu või ajutise lepingu alusel, mis oli sõlmitud kauemaks kui kuueks kuuks. BenQ (EGF/2007/03) Saksamaa esitas 27. juunil 2007 taotluse EGFilt toetuse saamiseks, mis oli algselt mõeldud mobiiltelefonide tootja BenQ koondatud 2400 töötaja toetuseks. Rakendusaruandest ilmnes, et nendest 2528 koondatud töötajast, kes olid registreerunud 1. jaanuaril 2007 aktiivse tööturupoliitika meetmete kasutamiseks loodud „üleminekuäriühingusse” (Transfergesellschaft), olid 561 (22 %) EGFi rakendusperioodi lõppedes ikka veel töötud, 88 ei olnud enam tööturul aktiivsed (pikaajalise koolituse, haiguse või pensionile jäämise tõttu), samas kui 1879 (74 %) oli leidnud püsiva töökoha ning 77 neist loonud oma ettevõtte. Tabel 5 – 2008. aasta lõplikes aruannetes esitatud tulemused | EGF/2007/01 | EGF/2007/02 | EGF/2007/03 | Kokku | | PSA (Prantsusmaa) | Renault (Prantsusmaa) | BenQ (Saksamaa) | | Töötajate arv, kes algselt pidid abi saama | 267 | 628 | 2400 | 3295 | Töötajate arv, kes ei vajanud EGFi abi | 9 | 262 | - | 271 | Abi saanud töötajate arv | 256 | 366 | 2528 | 3150 | Kellest said: | | | | | Koolitust/ümberõpet | 198 (77 %) | 198 (54 %) | 256 (10 %) | 652 (21 %) | Tööotsingu-/koolitustoetust | 256 (100 %) | - | 2528 (100 %) | 2784 (88 %) | Abi töö otsimisel/nõustamist | - | 366 (100 %) | 2055 (81 %) | 2421 (77 %) | Ettevõtlust soodustavaid meetmeid | - | - | 99 (4 %) | 99 (3 %) | Tööhõivet soodustavaid meetmeid | 150 (59 %) | 38 (10 %) | 408 (16 %) | 596 (19 %) | EGFi sekkumise järel tööturule naasnud töötajate arv | 150 (59 %) | 129 (35 %) | 1879 (74 %) | 2158 (69 %) | 4.2.5. Komisjoni võetud tehnilise abi meetmed Teavitamine ja avalikustamine EGFi määruse artiklis 9 tehakse komisjonile ülesandeks luua veebileht, „mis on kättesaadav kõikides ühenduse keeltes ja millel antakse teavet fondi kohta, juhiseid taotluste esitamiseks ning ajakohastatud teavet vastuvõetud ja tagasilükatud taotluste kohta, rõhutades eelarvepädevate institutsioonide rolli.” Veebileht 2008. aastal registreeriti EGFi veebisaidil (http://ec.europa.eu/egf) 81 206 lehekülje külastust 36 937 külastaja poolt. 2008. aastal olid kõige populaarsemad leheküljed EGFi avaleht, leht, milles antakse ülevaade laekunud taotlustest, ning peamised EGFiga seotud dokumendid. Komisjoni poolt 2007. aastal koostatud EGFi teabelehte laaditi 2008. aastal alla peaaegu 2800 korral. Kooskõlas EGFi määruse artikli 9 nõuetega on komisjoni talitused tõlkinud EGFi veebilehe ühenduse kõigisse 23 keelde. EuroBaromeeter 6. oktoobrist 6. novembrini 2008 viidi läbi uuring Standard EuroBaromeeter 70. Küsimusele „Kas olete kuulnud või lugenud Globaliseerumisega Kohanemise Euroopa Fondist, mis on loodud globaliseerumise ohvrite abistamiseks?” paluti vastata kas: – „Jah, ning olete selle teemaga väga hästi kursis”, – „Jah, kuid te ei ole selle teemaga eriti hästi kursis” või – „Ei, te ei ole selle kohta kunagi midagi kuulnud või lugenud”. Käesoleva aruande koostamise ajaks veel avaldamata tulemustest nähtub, et kogu EL-27 riikides on 22 % inimestest EGFist kuulnud, ehkki ainult 3 % on teemaga väga hästi kursis, samas kui 71 % pole EGFist midagi kuulnud. Kohtumised riigiasutuste ja tööturu osapooltega 6. märtsil 2008 toimus liikmesriikide esindajatest moodustatud Globaliseerumisega Kohanemise Euroopa Fondi kontaktisikute eksperdirühma (kood E2100) kolmas koosolek. EGFi määruse läbivaatamise ettevalmistamiseks kutsusid komisjoni talitused EGFi sidusrühmad 4. septembril 2008 Brüsselis toimuvale konverentsile. Kõnealuse konverentsi eesmärk oli kohtuda liikmesriikide ja tööturu osapooltega, et arutada 2008. aasta juulis välja saadetud küsimustikule antud vastuseid ning EGFi tegevust käsitlevas 2007. aasta aruandes määratletud peamisi küsimusi (vt eespool punkt 3). 4.2.6. Finantsaruanne Eraldatud vahendid Vastavalt 17. mai 2006. aasta institutsioonidevahelisele kokkuleppele ei või EGF ületada iga-aastast maksimaalset summat 500 miljonit eurot, mille võib eraldada varust, mis on tekkinud eelmise aasta kulude üldise ülemmäära ja/või kahe eelmise aasta jooksul tühistatud kulukohustuste assigneeringute raames. Lisaks sätestatakse EGFi määruse artiklis 12, et vähemalt 25 % iga-aastasest maksimaalsest summast peab olema alles vastava aasta 1. septembriks, et katta aasta lõpuni tekkivaid vajadusi. 2008. aastal otsustas eelarvepädev asutus EGFi vahendeid kasutada kaheksa taotluse rahuldamiseks kokku 49 035 729 euro ulatuses (vt eespool esitatud tabelit 2 ja 3 EGFist eraldatud toetuste kohta). Tehnilise abiga seonduvad kulud EGFi määruse artiklis 8 määratletud komisjoni algatusel antavat tehnilist abi 2008. aastal ei olnud. 2008. aastal teatatud rikkumised 2008. aastal ei teatatud komisjonile määruse (EÜ) nr 1681/94 alusel ühestki EGFiga seotud eeskirjade rikkumisest. Rikkumiste menetlemise lõpetamine 2008. aastal 2008. aastal ei lõpetatud ühtegi rikkumismenetlust. 4.2.7. Eraldatud rahaliste toetuste lõpetatuks tunnistamine Ühtki EGFi tegevuse alustamisest saadik eraldatud toetustest ei tunnistatud 2008. aastal lõpetatuks. Lisa – Töötajate profiil, kelle jaoks 2008. aastal taotleti EGFist abi Taotlus(Viitenumber) | Taotluse kuupäev | Koondatud töötajate arv | Abi saavate töötajate arv | Nendest: | Nendest pikaajalise terviseprobleemi või puudega isikuid [11] | | | | | Naisi(%) | ELi mittekuuluvate riikide kodanikke | 15–24 | 25-54 | 55–64 | 65+ | | Sardiinia (IT)(EGF/2007/05) | 9.8.2007 | 1044 | 1044 | 427(41 %) | 1 | 5 | 899 | 138 | 2 | Ei olnud | Piemonte (IT)(EGF/2007/06) | 10.8.2007 | 1537 | 1537 | 1013(66 %) | 55 | 23 | 1347 | 167 | 0 | Ei olnud | Lombardia (IT) (EGF/2007/07) | 17.8.2007 | 1816 | 1816 | 1230(68 %) | 71 | 6 | 1537 | 272 | 1 | Ei olnud | Tekstiilitööstus (MT) (EGF/2007/08) | 12.9.2007 | 675 | 675 | 533(79 %) | 0 | 242 | 401 | 32 | 0 | 4 | Lisboa-Alentejo (PT) (EGF/2007/10) | 9.10.2007 | 1549 | 1122 | 339(30 %) | 16 | 39 | 1024 | 59 | 0 | 12 | 2007. aastal esitatud taotlused kokku | 6621 | 6194 | 3542(57 %) | 143 | 315 | 5208 | 668 | 3 | Ei olnud | Toscana (IT) (EGF/2008/01) | 12.2.2008 | 1558 | 1558 | 746(48 %) | 998 | 102 | 1276 | 175 | 5 | Ei olnud | DELPHI (ES) (EGF/2008/02) | 6.2.2008 | 1589 | 1589 | 23(2 %) | 0 | 2 | 1524 | 63 | 0 | 5 | Alytaus Tekstilė (LT) (EGF/2008/03) | 8.5.2008 | 1089 | 600 | 494(82 %) | 0 | 4 | 372 | 224 | 0 | 34 | 2008. aastal esitatud taotlused kokku | 4236 | 3747 | 1263(38 %) | 998 | 108 | 3172 | 462 | 5 | Ei olnud | Kokku | 10 857 | 9941 | 4805(48 %) | 1141 | 423 | 8380 | 1130 | 8 | Ei olnud | [1] ELT L 406, 30.12.2006, lk 1. Tehnilised vead EGFi määruses parandati 2008. aastal ning need on avaldatud ELTs L 48, 22.2.2008, lk 82 kõikides keeltes ja ELTs L 202, 31.7.2008, lk 74 ainult inglise keeles. [2] „EGFi määrus” tähistab määrust, mis oli jõus 31. detsembril 2008, sõltumata pärast kõnealust kuupäeva vastuvõetud muudatustest. [3] Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele – Uus sotsiaalmeetmete kava: võimalused, juurdepääs ja solidaarsus 21. sajandi Euroopas, KOM(2008)412 (lõplik), 2.7.2008. [4] Komisjoni teatis Euroopa Parlamendile ja nõukogule – Solidaarsus ja muutused: Globaliseerumisega Kohanemise Euroopa Fond – 2007. aasta aruanne ja edasised perspektiivid, KOM(2008)421 (lõplik), 2.7.2008. [5] Komisjoni teatis Euroopa Ülemkogule – Euroopa majanduse taastamise kava, KOM(2008)800 (lõplik), 26.11.2008. [6] Ettepanek: Euroopa Parlamendi ja nõukogu määrus, millega muudetakse määrust (EÜ) nr 1927/2006 Globaliseerumisega Kohanemise Euroopa Fondi loomise kohta, KOM(2008)867, 16.12.2008. [7] Euroopa Parlamendi ja nõukogu poolt 2009. aastal vastu võetud muutmismääruses nähakse ette kaasrahastamise määra ajutine suurendamine 50 %-lt 65 %-le ülemaailmse finants- ja majanduskriisiga seotud erandi kohaldamise lõpuni 31. detsembril 2011. [8] 23. veebruaril 2009 muudetud kujul. [9] Käesolev tabel ei vasta täpselt EUROSTATi kasutatavale meetodile, mida on kirjeldatud dokumendis „Labour market policy database – Methodology – Revision of June 2006”, kuna mõned EGFist kaasrahastatavad meetmed ei sobi ühessegi kategooriasse (nt tööotsingu- ja koolitustoetused). Neid EUROSTATi klassifikaatori kategooriaid, mille kohta käesolevas tabelis on esitatud märge „ei olnud”, liikmesriigid 2008. aastal heakskiidetud kaheksas EGFi sekkumises ei esitanud. [10] Nn ESFi föderaalse tööturuameti programm, rakenduskava eesmärk-2-piirkonnas Nordrhein-Westfaleni liidumaal ja Baieri liidumaa programm. [11] Vastavalt siseriiklikele klassifikaatoritele. --------------------------------------------------